7-Zip

7-Zip ye un programa llibre pa la compresión de datos pa sistemes Microsoft Windows o GNU/Linux (usando la ferramienta Wine). Pue usase con interfaz gráfica d'usuariu o en llinia de comandos.

Por defeutu'l programa emplega'l formatu nuevu d'archivu 7z.

Por defeutu el programa utiliza el nuevu formatu d'archivu 7z, tamién llibre, (con extensión .7z). Esti formatu usa los métodos de compresión LZMA y PPMD (más afayaízu pa testos), desendolcaos pol so autor, y pue aplicar un fieltru a los executables p'aumentar la so compresibilidá. Los archivos 7z puen ser sólidos, a diferencia de los ZIP, lo que meyora la compresión de conxuntos d'archivos pequeños.

Anguaño esiste una versión pa llingua asturiana de la mano del proyeutu Softastur

 Carauterístiques 
Altu porcentaxe de compresión col formatu 7z.
7-Zip ye software llibre con llicencia GNU LGPL.
Amás de 7z, acepta: zip, cab, rar, arj, gzip, bzip2, tar, cpio, rpm y deb.
Comprime un 30-70% más que'l formatu de compresión zip estándar.
Usando formatos zip y gzip comprime, ente'l 2-10% meyor qu'otros programes asemeyaos.
Capacidá d'auto-extracción pal formatu 7z.
Integración col shell de Windows (esplorador d'archivos).
Soporte p'arrastrar y soltar.
Potente alministraor de ficheros.
Potente llinia de comandos.
Extensión pa FAR Manager.
Tornáu a 57 idiomes.

 Exemplu 
Los índices de compresión son mui variables dependiendo del tipu de datu. Nesti casu compárase 7-Zip coles versiones: WinRAR 3.10, WinAce 2.3, CABARC 1.0, PKZIP 2.50.

Ficheru: GIMP 1.2.4 pa Windows depués de facer una instalación completa: 127 carpetes, 1304 ficheros, total 27.128.826 bytes.

7-Zip (7z): 5445402 bytes 100%
7-Zip (zip): 9461621 bytes 174%
WinRAR: 6004155 bytes 110%
WinAce: 6242424 bytes 115%
CABARC: 6455327 bytes 119%
PKZIP: 9842800 bytes 181%

 Ver tamién 
zip
rar 
cab
lha
dgca
gca

 Referencies 

 Enllaces esternos 
7-Zip.org, sitiu oficial.
Páxina del proyeutu de SourceForge.net.
7zX  (Mac OS X)

Categoría:Software llibre
Categoría:Software en llingua asturiana